อีดิธ โคแวน

อีดิธ เดิร์กซีย์ โคแวน (  บราวน์; 2 สิงหาคม ค.ศ. 1861 – 9 มิถุนายน ค.ศ. 1932) เป็นนักปฏิรูปสังคมชาวออสเตรเลีย ผู้ทำงานเพื่อสิทธิและสวัสดิการของผู้หญิงและเด็ก เธอเป็นที่รู้จักดีที่สุดในฐานะสตรีคนแรกที่ดำรงตำแหน่งสมาชิกสภาผู้แทนราษฎรในออสเตรเลีย โคแวนได้รับการยกย่องโดยปรากฏอยู่บนด้านหลังของธนบัตรห้าสิบดอลลาร์ออสเตรเลียตั้งแต่ ค.ศ. 1995

โคแวนเกิดที่ฟาร์มเกลนการ์รีสเตชัน ใกล้เมืองเจอรัลด์ตัน รัฐออสเตรเลียตะวันตก เธอเป็นหลานสาวของผู้ตั้งรกรากยุคแรกของอาณานิคมสองคน คือ โธมัส บราวน์ และ จอห์น วิตเทนูม แม่ของเธอเสียชีวิตเมื่อเธออายุเพียงเจ็ดปี หลังจากนั้นเธอถูกส่งไปโรงเรียนประจำที่เพิร์ท เมื่ออายุ 14 ปี พ่อของเธอ เคนเน็ธ บราวน์ ถูกแขวนคอในข้อหาฆาตกรรมภรรยาใหม่ของเขา เหตุการณ์นี้ทำให้เธอกลายเป็นเด็กกำพร้า เธอจึงไปอาศัยอยู่กับยายที่กิลด์ฟอร์ดจนกระทั่งแต่งงานเมื่ออายุ 18 ปี เธอและสามีมีลูกด้วยกันห้าคน แบ่งใช้ชีวิตที่บ้านสองแห่งในเวสต์เพิร์ทและคอตเทสโล ทั้งสองเป็นเขตในเมืองเพิร์ท

เมื่อ ค.ศ. 1894 โคแวนเป็นหนึ่งในผู้ก่อตั้ง Karrakatta Club ซึ่งเป็นชมรมสังคมสตรีแห่งแรกในออสเตรเลีย เธอกลายเป็นบุคคลสำคัญในขบวนการเรียกร้องสิทธิออกเสียงเลือกตั้งของผู้หญิง ซึ่งทำให้ผู้หญิงในรัฐออสเตรเลียตะวันตกได้รับสิทธิออกเสียงเลือกตั้งใน ค.ศ. 1899 โคแวนยังเป็นผู้สนับสนุนสำคัญของการจัดการศึกษาโดยภาครัฐและสิทธิของเด็ก (โดยเฉพาะเด็กที่เกิดจากแม่เลี้ยงเดี่ยว) เธอเป็นหนึ่งในผู้หญิงคนแรกที่ดำรงตำแหน่งใน board of education ระดับท้องถิ่น และเมื่อ ค.ศ. 1906 เธอช่วยก่อตั้ง Children's Protection Society ซึ่งผลักดันให้มีการจัดตั้งศาลเด็กขึ้นในปีต่อมา โคแวนเป็นผู้ร่วมก่อตั้งสมาคมบริการสตรี ใน ค.ศ. 1909 และใน ค.ศ. 1911 เธอมีส่วนร่วมในการก่อตั้งสาขาของสภาสตรีแห่งชาติประจำรัฐ

เธอมีบทบาทสำคัญในการจัดตั้ง King Edward Memorial Hospital for Women และเป็นสมาชิกคณะกรรมการที่ปรึกษาของโรงพยาบาลเมื่อแรกเปิดดำเนินการใน ค.ศ. 1916 เธอได้รับแต่งตั้งให้เป็นผู้พิพากษาศาลเด็กใน ค.ศ. 1915 และต่อมาใน ค.ศ. 1920 ได้รับแต่งตั้งให้เป็น justice of the peace ในการเลือกตั้งเมื่อ ค.ศ. 1921 โคแวนได้รับเลือกตั้งเข้าสู่ Legislative Assembly of Western Australia ในนามพรรคแนชันแนลลิสต์ กลายเป็นสตรีคนแรกที่ดำรงตำแหน่งสมาชิกสภาผู้แทนราษฎรของออสเตรเลียและสตรีคนที่สองในประเทศเครือจักรภพที่ได้เป็นสมาชิกสภาhttps://www.parliament.wa.gov.au/parliament/library/MPHistoricalData.nsf/(Lookup)/80E6430BA5F9A786482577E50028A588?OpenDocument แม้จะดำรงตำแหน่งเพียงวาระเดียว แต่ระหว่างที่ดำรงตำแหน่งอยู่นั้น เธอก็เป็นที่รู้จักอย่างกว้างขวางและสามารถผลักดันให้ร่าง private member's bill หลายฉบับผ่านสภาได้สำเร็จ

 สิ่งตกทอด 

ภาพเหมือนของเธอปรากฏบนแสตมป์ไปรษณีย์ออสเตรเลียชุด ค.ศ. 1975Australian Women stamps series: Edith Cowan http://www.australianstamp.com/images/large/0011310.jpg เป็นส่วนหนึ่งของชุดแสตมป์ "Australian Women" หกชุด ที่ไปรษณีย์ออสเตรเลียให้เกียรติเอดิธอีกครั้งเมื่อ ค.ศ. 2021 เพื่อเฉลิมฉลองครบ 100 ปีที่เธอได้รับเลือกตั้งเป็นสมาชิกสภาหญิงคนแรกของออสเตรเลีย ในระหว่างการเฉลิมฉลองครบรอบ 150 ปีของ WAY 1979 ได้มีการวางแผ่นป้ายที่ St Georges Terrace เพื่อเป็นเกียรติแก่เธอ โดยตั้งอยู่ที่มุมถนนมิลลิแกนสำหรับเหตุการณ์เมื่อ ค.ศ. 1921

เมื่อ ค.ศ. 1984 เขตเลือกตั้งระดับรัฐบาลกลาง Division of Cowan ได้รับการจัดตั้งขึ้นและใช้ชื่อตามเธอ และในเดือนมกราคม ค.ศ. 1991 วิทยาลัย Western Australian College of Advanced Education ยกวิทยฐานะขึ้นและได้เปลี่ยนชื่อเป็นมหาวิทยาลัยอีดิธ โคเวน (ECU)History of Edith Cowan University and its Predecessor institutions http://www.ecu.edu.au/GPPS/rams/history.html


ภาพเหมือนของเธอปรากฏอยู่บนธนบัตรห้าสิบดอลลาร์ออสเตรเลีย ซึ่งเป็นธนบัตรโพลีเมอร์ที่ออกใช้ครั้งแรกในเดือนตุลาคม ค.ศ. 1995 เมื่อ ค.ศ. 2019 การออกธนบัตรใบใหม่มูลค่า 50 ดอลลาร์กลายเป็นที่ฮือฮา เมื่อมีการค้นพบว่าคำว่า 'responsibility' ในสุนทรพจน์ของเอดิธ โคเวน สะกดผิด โดยขาดตัว 'i' ตัวสุดท้าย เมื่อ ค.ศ. 1996 ได้มีการติดตั้งแผ่นป้ายเพื่อเป็นเกียรติแก่เธอที่มหาวิหารเซนต์จอร์จ เมืองเพิร์ธ มีการกล่าวถึงเธอในอนุสรณ์ครบร้อยปีสิทธิเสียงสตรีในรัฐออสเตรเลียตะวันตกที่คิงส์พาร์ก และในพรมผนังที่แขวนไว้ในโรงพยาบาลที่ระลึกกษัตริย์เอ็ดเวิร์ดเมื่อ ค.ศ. 2000 เพื่อเป็นเกียรติแก่สตรีที่มีบทบาทในโรงพยาบาลแห่งนี้

 อ้างอิง 

แหล่งข้อมูลอื่น

Edith Dircksey Cowan in Biographical Register of Members of the Parliament of Western Australia

หมวดหมู่:บุคคลที่เกิดในปี พ.ศ. 2404